ברק רביד

ברק רביד (נולד ב-22 במאי 1980) הוא עיתונאי ישראלי. משמש ככתב ופרשן מדיני באתר וואלה!, וקודם לכן שימש ככתב המדיני של חדשות 13 והארץ. הוא תורם גם טורים ודיווחים באנגלית לאתר החדשות האמריקאי אקסיוס.

ביוגרפיה 
רביד נולד וגדל בכפר סבא לישראל ולבתיה. הוא התגייס לצה"ל בשנת 1998 ושירת ביחידה 8200 של אגף המודיעין. בשירות המילואים, הגיע לדרגת סרן. לאחר שחרורו מהצבא, למד לתואר ראשון בהיסטוריה של המזרח התיכון באוניברסיטת תל אביב.

בשנת 2007 החל לשמש ככתב המדיני בעיתון "הארץ". בפברואר 2015 פרסם תחקיר בן שני חלקים, שחשף פרטים על הנחיות שנויות במחלוקת באשר לפעילות מחלקת התקשוב במערך ההסברה הלאומי במשרד ראש הממשלה. באותה שנה בעקבות פנייתו לקבלת מידע התנהל דיון עע"מ עיתון 'הארץ' נ' משרד החוץ בו זכה העיתון ומידע פורסם.

שימש כפרשן בתוכנית הבוקר של ניב רסקין בגלי צה"ל, לצד הכתב הפוליטי של חברת החדשות, עמית סגל. בספטמבר 2017 עזב את תפקידו ב"הארץ" ועבר לשמש כפרשן המדיני בחדשות ערוץ עשר (לאחר מכן בערוץ 13), וב-29 באוקטובר באותה שנה החל לשמש רשמית בתפקיד. רביד מתאר כי בעבודתו זו, למרות שהתבקש להשתמש במונח "יהודה ושומרון" הוא התעקש לומר "הגדה המערבית הכבושה". ב-15 ביולי 2020 פוטר מחדשות 13 בשל תוכנית קיצוצים. את פיטוריו הוא תיאר בספרו כמשבר המקצועי העמוק ביותר שחווה.

באוגוסט 2020 החל לעבוד באתר "וואלה!" ככתב ופרשן מדיני.

רביד מתגורר בתל אביב ונשוי לד"ר עדי פרי-זן, רופאת ילדים וסגנית-מנהלת בית החולים וולפסון. לזוג שני ילדים.

ספרו 
 השלום של טראמפ, בהוצאת משכל (ידיעות ספרים), על הסכמי אברהם, 363 עמודים, 2021

קישורים חיצוניים

 הבלוג של ברק רביד, באתר הארץ
 
 הכתבות של ברק רביד, באתר חדשות 13
 הטורים והכתבות של ברק רביד, באתר וואלה
 
 אריה אלדד ובן כספית, "רק ככה אפשר להתקדם לכיוון פתרון הסכסוך", באתר 103fm, 26 ביוני 2019
 
 
 דוד ורטהיים, אמרת שלחדשות 13 יש עמוד שדרה עיתונאי, מה השתנה? "טעיתי. טמנתי את הראש בחול", באתר וואלה!, 13 בינואר 2023

הערות שוליים

סגל הארץ
סגל וואלה!
סגל חדשות 13
פרשנים פוליטיים ישראלים
כתבים מדיניים ישראלים
תל אביב-יפו: אישים
בוגרי אוניברסיטת תל אביב
ישראלים שנולדו ב-1980